ฟอเร็กซ์ (Forex) คือตลาดแลกเปลี่ยนเงินตราต่างประเทศและถือเป็นตลาดการเงินที่มีขนาดใหญ่ที่สุดในโลก โดยมีปริมาณการซื้อขาย $5.3 ล้านล้านต่อวัน การเทรดฟอเร็กซ์คือการซื้อและขายสกุลเงินบนตลาด Forex โดยมีเป้าหมายในการทำกำไรจากส่วนต่างของราคา ดังนั้นจึงทำให้มีบุคคลและธุรกิจที่ทำการแปลงค่าเงินจากสกุลเงินหนึ่งเป็นอีกสกุลเงินหนึ่ง
ในขณะที่สินค้าโภคภัณฑ์และหุ้นมีตลาดซื้อขายส่วนกลางที่ให้ผู้ซื้อและผู้ขายได้พบกันเพื่อทำการซื้อขาย แต่การเทรดสกุลเงินจะเกิดขึ้นบนเครือข่ายของธนาคาร ดีลเลอร์ และโบรกเกอร์ทั่วโลก ดังนั้นมันจึงไม่ถูกจำกัดอยู่ในช่วงเวลาของตลาดแห่งใดแห่งหนึ่ง เวลาจึงมีความยืดหยุ่นมากกว่าและให้เทรดเดอร์ Forex สามารถทำการเทรดได้ตลอด 24 ชั่วโมงต่อวัน 5 วันต่อสัปดาห์
วลาไม่ใช่เพียงสิ่งเดียวที่ดึงดูดให้เทรดเดอร์ก้าวเข้ามาสู่โลกของ Forex แต่ยังเป็นเพราะปริมาณการเทรดของสกุลเงินและปัจจัยที่ส่งผลต่อราคาของสกุลเงินได้ทำให้ตลาดการเงินแห่งนี้มีความผันผวนและเทรดเดอร์สามารถทำกำไรได้ ราคาของสกุลเงินได้รับผลกระทบจากปัจจัยหลายอย่าง เช่น อัตราดอกเบี้ยที่ธนาคารกลางของประเทศเป็นผู้กำหนด ข้อมูลทางเศรษฐกิจ นโยบายของรัฐบาล และอุปสงค์ของการส่งออก